BLO -দের কমিশন অভিযান, এসআইআর চাপে অসুস্থ অনেকে, কী দাবি?

কলকাতা: বিএলও –দের কমিশন অভিযান।কলেজ স্কোয়ার থেকে সিইও দফতর অভিযান। রাস্তায় বিএলও অধিকার রক্ষা কমিটি। এসআইআর চাপ থেকে অসুস্থতার অভিযোগ। SIR- বন্ধের দাবিতে সোমবার নির্বাচন কমিশনের অফিস পর্যন্ত মিছিল ও অবস্থান বিক্ষোভ কর্মসূচি করছে BLO অধিকার রক্ষা কমিটি। কলেজ স্ট্রিট থেকে বিবাদীবাগ পর্যন্ত হয় বিক্ষোভ মিছিল। এরপর নির্বাচন কমিশনের দফতরে সামনে অবস্থান বিক্ষোভ।

SIR-এর বিরোধিতায় সোমবার পথে BLO অধিকার রক্ষা কমিটি। দাবি উঠেছে SIR বন্ধেরও। BLO অধিকার রক্ষা কমিটির এই কর্মসূচিকে কটাক্ষ শানিয়েছে BLO ঐক্য মঞ্চ। ভোটার তালিকায় বিশেষ সংশোধন মধ্য়লগ্নে। সেই সংশোধনপর্বে ভোটার তালিকায় ধরা পড়ছে একের পর এক অনিয়ম! রাজ্য়জুড়ে এসআইআর প্রক্রিয়া নিয়ে রাজনৈতিক চাপানৌতর তুঙ্গে। কোথাও অতিরিক্ত চাপের কারণে বিএলও-র মৃত্যু, আবার কোথাও আতঙঅগিত হয়ে ভোটারদের মৃত্যুর ঘটনা প্রকাশ্যে। এই নিয়ে চলছে রাজনৈতিক কচকচানি। ‘SIR’ স্থগিতের আবেদন জানিয়ে, মুখ্য নির্বাচন কমিশনারকে বৃহস্পতিবার চিঠি দিয়েছিলেন মুখ্যমন্ত্রী মমতা বন্দ্য়োপাধ্য়ায়। তার কয়েক ঘণ্টার মধ্য়ে, ‘SIR’ চালিয়ে যাওয়ার দাবিতে নির্বাচন কমিশনকে পাল্টা চিঠি দিয়েছেন বিরোধী দলনেতা শুভেন্দু অধিকারী। এই আবহেই SIR বন্ধের দাবিতে সোমবার পথে নামছে BLO-অধিকার রক্ষা কমিটি।

আরও পড়ুন: BLO-র মৃত্যুর পরে সরব রাজ্যপাল, কী বললেন তিনি?

সূত্রের খবর, বিএলও অধিকার রক্ষা কমিটির পাশাপাশি এই মিছিলে যোগ দেবে তৃণমূলপন্থী বিভিন্ন শিক্ষক সংগঠন ও রাজ্য সরকারি কর্মীদের সংগঠন। যার বিরোধিতায় সরব হয়েছে BLO ঐক্যমঞ্চ। এই ইস্য়ুকে হাতিয়ার করে তুঙ্গে উঠেছে রাজনৈতিক তরজা। তৃণমূলের বিরুদ্ধে সুর চড়িয়েছে বিরোধীরা। পাল্টা জবাব দিয়েছে তৃণমূলও!